**รายงานการประชุมสภาเทศบาลตำบลบึงวิชัยสมัยสามัญ สมัยที่ 3 ประจำปี พ.ศ. 256๕ ครั้งที่ ๑**

 **1 สิงหาคม 256๕**

**ณ ห้องประชุมเทศบาลตำบลบึงวิชัย**

**...............................................**

|  |  |  |  |  |
| --- | --- | --- | --- | --- |
| **ที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| 1 | **ผู้มาประชุม**นายถวัลย์   ภูมิสุทธิ์ | ประธานสภาเทศบาลตำบลบึงวิชัย | ถวัลย์   ภูมิสุทธิ์ |  |
| 2 | นายวีระเดช   อิ่มแมน  | รองประธานสภาเทศบาลตำบลบึงวิชัย | วีระเดช   อิ่มแมน |  |
| 3 | นายวรรณชัย   สมมิตร | เลขานุการสภาเทศบาลตำบลบึงวิชัย | วรรณชัย   สมมิตร |  |
| 4 | นายธรรมรัตน์   เรืองสมบัติ | สมาชิกสภาเทศบาลตำบลบึงวิชัย | ธรรมรัตน์   เรืองสมบัติ |  |
| 5 | นายวิเชียร    ภูกิ่งแก้ว | สมาชิกสภาเทศบาลตำบลบึงวิชัย | วิเชียร   ภูกิ่งแก้ว |  |
| 6 | นางศิริรัตน์   สังรวมใจ | สมาชิกสภาเทศบาลตำบลบึงวิชัย | ศิริรัตน์   สังรวมใจ |  |
| 7 | นายธีระ   อิ่มแมน  | สมาชิกสภาเทศบาลตำบลบึงวิชัย | ธีระ  อิ่มแมน |  |
| 8 | นายสุเนตร   ภูทองจันทร์ | สมาชิกสภาเทศบาลตำบลบึงวิชัย | สุเนตร  ภูทองจันทร์ |  |
| 9 | นายอาทิตย์   ปัญญาพล | สมาชิกสภาเทศบาลตำบลบึงวิชัย | อาทิตย์   ปัญญาพล |  |
| 10 | นายอาทิตย์   สังรวมใจ | สมาชิกสภาเทศบาลตำบลบึงวิชัย | อาทิตย์  สังรวมใจ |  |
| 1๑ | นายนิรันดร์   ฉายจรัส    | สมาชิกสภาเทศบาลตำบลบึงวิชัย | นิรันดร์  ฉายจรัส |  |
| ๑ | **ผู้ไม่มาประชุม**นายดำรงค์ บุญจริง | สมาชิกสภาเทศบาลตำบลบึงวิชัย |  | ลา |
| 1 | **ผู้เข้าร่วมประชุม**นายเสาร์ ฤทธิ์รุ่ง | นายกเทศมนตรีตำบลบึงวิชัย | เสาร์ ฤทธิ์รุ่ง |  |
| 2 | นายประสิทธิ์ อิ่มแมน | รองนายกเทศมนตรีตำบลบึงวิชัย | ประสิทธิ์ อิ่มแมน |  |
| ๓ | นางวัฒนา สุดชะเน | ที่ปรึกษานายกเทศมนตรีตำบลบึงวิชัย | วัฒนา สุดชะเน |  |
| ๔ | นายสมศักดิ์ ภูยาดวง | เลขานุการนายกเทศมนตรีตำบลบึงวิชัย | สมศักดิ์ ภูยาดวง |  |
| ๕ | นางจันทร์เพ็ญ อรัญถิตย์ | หัวหน้าสำนักปลัดเทศบาลฯ | จันทร์เพ็ญ อรัญถิตย์ |  |
| ๖ | นางญาณี ทองทวี | ผู้อำนวยการกองคลัง | ญาณี ทองทวี |  |

-๒-

|  |  |  |  |  |
| --- | --- | --- | --- | --- |
| **ที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| **๗** | นางอัจฉริยา เทศพรม | ผู้อำนวยการกองการศึกษา | อัจฉริยา เทศพรม |  |
| ๘ | นายองอาจ ประสานพันธ์ | ผู้อำนวยการกองช่าง | องอาจ ประสานพันธ์ |  |
| ๙ | นายบรรจง ภูนานมา | หัวหน้าฝ่ายอำนวยการ | บรรจง ภูนานมา |  |
| ๑๐ | นางสาวภักดิ์ โยธาศรี | นักวิเคราะห์ฯ | ภักดิ์ โยธาศรี |  |

**เปิดประชุ**ม**เวลา 09.00 น.**

**ระเบียบวาระที่ 1 เรื่องที่ประธานแจ้งให้ที่ประชุมทราบ**

ประธานสภาฯ -สวัสดีท่านสมาชิกสภาเทศบาลตำบลบึงวิชัย ผู้ทรงเกียรติทุกท่าน ท่านนายกฯ คณะบริหาร หัวหน้าส่วนราชการและผู้เข้าร่วมประชุมทุกท่าน วันนี้เป็นการประชุมสภา สมัยสามัญ สมัยที่ 3 ประจำปีพุทธศักราช 2565 ครั้งที่ 1

-เทศบาลตำบลบึงวิชัยมีกิจกรรมในการทำบุญเข้าพรรษาเมื่อวันที่ 12 กรกฎาคม 2565 ที่ผ่านมาซึ่งเทศบาลมีหนังสือออกเชิญสมาชิกทุกท่านเข้าร่วมกิจกรรมถวายเทียนเข้าพรรษา 5 วัด บ้านหนองทุ่ม ๒ วัด บ้านบึงวิชัย ๒ วัด บ้านท่าไคร้ 1 วัด มีคณะผู้บริหารสมาชิกสภา หัวหน้าส่วนราชการ พนักงานไปร่วมกิจกรรมกันเยอะขอขอบคุณ แต่บางท่านไม่ได้ไปและไม่ได้แจ้งมา

-การประชุมแนวทางบวงสรวงพญาจระเข้วันที่ประชุมมีสมาชิกบางท่านไม่ได้เข้าร่วมประชุมไม่ทราบว่าไม่เข้าร่วมประชุมเพราะเหตุใดและไม่ได้รับแจ้ง ซึ่งการบวงสรวงดังกล่าวเทศบาลเป็นเจ้าภาพ เราควรเป็นแกนหลัก ทำกิจกรรม ก็ขอให้ทุกท่านให้ความร่วมมือ -การทำบุญ(การทาสีเมรุ) วัดป่าชัยมงคล ซึ่งมีกำหนดทำกันหลายอย่าง ทางวัดป่าฯ ก็ขอรับการสนับสนุนรถกระเซ้าไปใช้หลายวัน ท่านนายกก็ให้การสนับสนุน ผู้ที่ร่วมกิจกรรมในวันนั้น เป็นจิตอาสาทางกุฉินารายณ์ สมเด็จ ก็มาร่วม เทศบาลบึงวิชัยก็ร่วม ทางวัดก็ขอขอบคุณ

-วันที่ 31 กรกฎาคม (เมื่อวาน) การเทคอนกรีตรอบศาลาการเปรียญวัดป่าชัยมงคลมีผู้เข้าร่วมกิจกรรมเกือบ 50 คน โดยเริ่มตั้งแต่ 08.00 น. เสร็จประมาณ 19.00 น.

ระเบียบวาระที่ 2 เรื่องรับรองรายงานการประชุมครั้งที่ผ่านมา (เมื่อวันที่ 23 พฤษภาคม 2565)

-๓-

ประธานสภาฯ -ตามที่ได้เสนอสำเนารายงานการประชุมสภาสมัยสามัญ สมัยที่ 2 ประจำปี พ.ศ. 2565 ในวันที่ 23 พฤษภาคม 2565 ให้สมาชิกสภาฯทุกท่านได้พิจารณาว่ามีข้อความใดต้องแก้ไขหรือไม่ เชิญครับ

 -หากไม่มีท่านใดขอแก้ไขเปลี่ยนแปลงกระผมขอมติรับรองรายงานการประชุมโดยการยกมือ ครับ

มติที่ประชุม -ที่ประชุมมีมติรับรองรายงานการประชุม ด้วยคะแนนเสียง 10 เสียง สมาชิกสภาฯ ลา 1 ท่าน(นายดำรงค์ บุญจริง) งดออกเสียง 1 เสียง (ประธานสภาฯ)

ระเบียบวาระที่ 3 กระทู้ถาม

ประธานสภาฯ -ไม่มี-

ระเบียบวาระที่ 4 เรื่องที่คณะกรรมการที่สภาเทศบาลตั้งขึ้นพิจารณาเสร็จแล้ว

ประธานสภาฯ -ไม่มี-

ระเบียบวาระที่ 5 เรื่องที่เสนอใหม่

ประธานสภาฯ **5.1 หารือ กำหนดวันจัดโครงการอบรมคุณธรรมและจริยธรรม ประจำปี พ.ศ. 2565**

 -เชิญเจ้าหน้าที่ครับ

นักวิเคราะห์ฯ -เรียนท่านประธานสภา ท่านสมาชิกสภาฯ ท่านนายก คณะผู้บริหารหัวหน้าส่วนและผู้เข้าร่วมประชุมทุกท่าน สืบเนื่องจากสำนักปลัดมีการจัดโครงการฝึกอบรมคุณธรรมและจริยธรรมให้แก่คณะผู้บริหาร สมาชิกสภา พนักงานเทศบาลและพนักงานจ้างของเทศบาลตำบลบึงวิชัย ประจำปี พ.ศ.2565 ซึ่งสำนักปลัดมีความจำเป็นจะต้องดำเนินโครงการทุกปี เนื่องจากมีการกำหนดให้ อปท.ทุกแห่งต้องดำเนินการจัดกิจกรรม สำหรับรูปแบบของกิจกรรมเป็นการฝึกอบรมให้ความรู้เกี่ยวกับคุณธรรมและจริยธรรม จะดำเนินการในเดือน สิงหาคม พ.ศ.2565 ส่วนวันยังไม่ได้กำหนด ค่ะ ขอเรียนถามในที่ประชุมว่าจะจัดโครงการฯวันไหนซึ่งช่วงเดือนสิงหาคม จะมีช่วงที่อาจดำเนินโครงการฯคือปลายเดือนสิงหาคม วันที่ 22 – 24 สิงหาคม พ.ศ.2565 ขอเรียนถามที่ประชุม ค่ะ

ประธานสภาฯ -เดือนสิงหาคม เราจะกำหนดวันที่เท่าไหร่ขอเชิญสมาชิกพิจารณาครับเชิญครับ กระผมขอเสนอวันอังคารที่ 23 สิงหาคม พ.ศ. 2565 ครับ ถ้ามีการเปลี่ยนแปลงอย่างไรจะแจ้งให้ทราบนะครับ

มติที่ประชุม -เห็นชอบ

 **5.2 หารือ เรื่องการซ่อมแซมถนนลูกรัง 3 เส้น**

 ซึ่งมันไปทับเขตของ อบต.หนองกุงนะครับ เส้นที่ ๑ เส้นโคกสูงไร่ครูไพ ถึงถนนสายสหัสขันธ์นะครับ เส้นที่ ๒ เส้นนานายประมวล กายาผาด ไปตลอดแนว เส้นที่ 3 เส้นนา

-๔-

กำนันวิฑูรย์ สังรวมใจ ที่คลองชำรุดนะครับเราจะดำเนินการอย่างไร เชิญท่านอาทิตย์

สังรวมใจ สมาชิกสภา เขต ๒ ชี้แจง ครับ

สท.อาทิตย์ -เรียนท่านประธานสภา ท่านนายกฯ คณะบริหาร สมาชิกทุกท่าน หัวหน้าส่วน และผู้เข้าร่วมประชุมทุกท่าน ครับตามที่ผมได้รับคำร้องทุกข์จากผู้ที่สัญจรไปมา ถนนทั้ง 3 เส้น ซึ่งช่วงนี้เป็นช่วงหน้าฝน พายุเข้าทำให้ถนนได้รับความเสียหายทั้ง 3 เส้น สมาชิกได้ลงไปดูพื้นที่ทั้ง 3 เส้น ได้รับผลเสียหายผู้ที่สัญจรไปมาไม่ได้เลยอยากให้ทางคณะผู้บริหารหาแนวทางซ่อมแซมทั้ง 3 เส้น ครับ

ประธานสภาฯ -ถนนเส้นไร่ครูไพผมก็ได้ลงพื้นที่ดูและได้พูดคุยกับท่านนายก อบตหนองกุง ปรากฎว่า รถไม่สามารถผ่านไปมาได้ และอีกเส้นหนึ่งเส้นนา นายประมวล กายาผาด ไปตลอดแนว

 เส้นนากำนัน วิฑูรย์ สังรวมใจ ซึ่งเป็นเส้นทางในเขตของ อบต.หนองกุง ขอเรียนถาม คณะผู้บริหารว่าเราจะซ่อมแซมได้หรือไม่ หรือมีวิธีดำเนินการอย่างไร ขอเรียนสอบถามท่านนายก ขอเรียนเชิญท่านนายก ครับ

นายกเทศมนตรีฯ -เรียนท่านประธานสภา ท่านสมาชิกสภาผู้ทรงเกียรติทุกท่าน คณะบริหาร เจ้าหน้าที่ครับ ซึ่งเส้นทางโคกสูงไร่ครูไพ กระผมได้สั่งการให้ผู้อำนวยการกองช่างลงพื้นที่ เชิญท่าน ผอ.ชี้แจงครับ

ผู้อำนวยการกองช่าง -เรียนท่านประธานสภา ท่านสมาชิกสภาผู้ทรงเกียรติทุกท่าน คณะผู้บริหาร ขอนำเรียนถนนสายโคกสูงไร่ครูไพ เบื้องต้นผมได้รับการประสานจากนายช่างโยธา ของ อบจ.เพราะว่าช่วงนี้จะเป็นช่วงที่ อบจ.จะทำข้อบัญญัติท้องถิ่น ถนนเส้นที่ทาง อบจ.จะออกมาตรวจสอบสายหนองแสงจันทร์ คำไผ่ เขาจะเน้นโครงการที่เชื่อมตำบลจากตำบล สู่ตำบล อบจ.ก็จะนำเข้าแผนให้ครับ เส้นนี้จุดเริ่มต้นจะอยู่สายหลักคือเส้นโคกสูงแล้วแยกขวาออกไปสู่ถนนสาย ๒๒๗ ออกตรงร้านอาหารแก้วมังกร ช่าง อบจ ได้เช็คความกว้างของถนน หากอบจ.จะดำเนินการถนนต้องกว้าง 8 เมตร ผิวจราจร ๖ เมตร เขาจะดำเนินการก่อสร้างถนนลูกรังมาตรฐานให้เลย วันที่ลงพื้นที่และได้วัดดูคร่าวๆถนนจะกว้าง ๔-๕ เมตรบางช่วงกว้าง ๖ เมตร หรือ ๖ เมตรกว่า ช่างแนะนำให้ทางเทศบาลเคลียพื้นที่ก่อน แต่ปัญหาจะมีเสาไฟฟ้าแรงสูงอยู่ทางทิศเหนือจะขยายเขตไม่ได้เลยหากจะขยายต้องขยายทางทิศใต้ หากเทศบาลเคลียพื้นที่ได้ทางอบจ.ก็จะดำเนินการให้ แต่ขอให้ดำเนินการภายในวันหรือสองวันช่าง อบจ.จะได้ลงสำรวจ เพื่อนำข้อมูลไปทำงบประมาณต่อไป ขอนำเรียน เพียงเท่านี้ ครับ

-๕-

นายกเทศมนตรีฯ -ครับขอบคุณทาง ผอ.กองช่างครับ ปัญหาคือความกว้างจะไม่ถึง 8 เมตร แต่ในส่วนที่เป็นพื้นที่ของตำบลหนองกุง ไม่มีปัญหาในการดำเนินการ ที่ส่วนใหญ่จะเป็นที่นาของตำบลบึงวิชัย ก็ขออนุญาตทาง หนองกุง ก็คงไม่มีปัญหาในเรื่องของเส้นทาง แต่จะมีปัญหาในเรื่องงบประมาณที่จะต้องดำเนินการ เพราะในช่วงนี้เป็นช่วงปลายปีงบประมาณ อาจจะไม่สามารถดำเนินการได้ คาดว่าอาจต้องรองบประมาณ ปี ๖๖ ก่อน ฝาก ผอ.กองช่างตรวจสอบว่าถนนทั้งสามเส้นมีเส้นไหนไม่มีเสาไฟฟ้าที่สามารถขยายได้ก็ให้ดำเนินการเลยมีเส้นหนึ่งที่จะไปจรดกับถนนคอนกรีตถ้าเป็นไปได้ก็ขอให้เป็นถนนคอนกรีตความกว้างประมาณ ๕-๖ เมตร ถนนคสล.อบจ.ส่วนใหญ่ก็จะดำเนินการไม่เกิน 500,000 บาทแต่เส้นทางทั้ง 3 เส้นทางคาดเกิน 500,000 บาท ขอให้ทางกองช่างประสาน อบจ.ดำเนินการทั้ง 3 เส้นทาง การขอขยายให้กว้าง 8 เมตรทางเทศบาลก็จะดำเนินการขอความร่วมมือกับประชาชนที่มีส่วนเกี่ยวข้องบริเวณนั้น แต่หากจะซ่อมแซมเองก็ต้องรอ

 ดำเนินการในเรื่องเทศบัญญัติเสร็จสิ้นจะเบิกค่าใช่จ่ายได้ในช่วงปีใหม่ ช่วงนี้ถ้าดำเนินการต้องรอจ่ายเงินสะสมปี 66 ขอบคุณครับ

ประธานสภาฯ -มีท่านใดจะเสนอเชิญครับ

สท.อาทิตย์ -กราบเรียนท่านประธาน ท่านนายก คณะผู้บริหาร สมาชิกทุกท่านครับ ตามที่ ผอ.กองช่างท่านแนะนำก็คือถนนทั้ง 3 เส้นที่ อบจ.จะดำเนินการให้ ให้ไปคุยกับชาวนานะครับจะได้แจ้งไปทาง อบจ.ครับ ผมเลยเสนอแนวทางความคิดว่า ผอ.กองช่าง รับปากเลย กระผมจะไปเคลียทางพื้นที่ก่อนภายหลังผมคิดว่าจะไม่มีปัญหาครับเพราะผมเกรงว่าจะไม่ทันการ ครับ

ประธานสภาฯ -มีท่านใดจะเสนอเชิญครับ

เลขานุการสภาฯ -กราบเรียนท่านประธานที่เคารพครับกระผมขอเรียนถามถึงท่านนายกฯ ครับ เรื่องบ้าน พักเกษตรคืบหน้าไปถึงไหนแล้วครับ ขอบคุณครับ

นายกเทศมนตรีฯ -ครับบ้านพักเกษตรขอให้พักไว้ก่อนผมขอคุยเรื่องนี้ก่อนนะครับ ในส่วนที่จะประสานก็ดำเนินการต่อได้เลยนะครับจะดำเนินการคงจะมีปัญหาเพราะถนน 3 เส้นเป็นพื้นที่คาบเกี่ยวตำบลหนองกุงนะครับในการดำเนินการคงจะมีปัญหา ฝากผอ.กองช่างดำเนินการประสาน อบจ.นะครับ

ผู้อำนวยการกองช่าง - เรื่องถนนทั้งสามเส้นตามที่ อบจ.จะเข้าดำเนินการ ตามที่เคยร่วมงานกับ อบจ.ปัญหาถ้าเรายืนยันว่าดำเนินการได้ หากดำเนินการไม่ได้ทาง อบจ.ก็จะตีตกไป อบจ.ก็จะไม่เข้ามาดำเนินการให้อีก ปัญหาก็จะส่งผลถึงการประสานแผนในอนาคต กระผมเลยไม่อยากยืนยันว่าสามารถดำเนินการได้ หากปีนี้เราไม่ได้ปีหน้าเราก็ดำเนินการต่อได้ครับ ขอบคุณครับ

-๖-

นายกเทศมนตรีฯ -ถ้าวันสองวันผมเกรงว่าจะไม่ทันเพราะว่าเราต้องไปประชุมปรึกษาหารือผู้มีส่วนเกี่ยวข้องที่อยู่ใกล้เคียง กระผมขอให้ ผอ.กองช่างดำเนินการได้เลยครับ

ประธานสภาฯ -ถ้าหากถนนกว้างไม่ถึง 8 เมตร อบจ.จะไม่ดำเนินการให้ เส้นหนึ่งเป็นที่นาคาดว่าจะขยายยาก คือเส้น นานายประมวล กายาผาด ทางเทศบาลอาจจะต้องดำเนินการเอง สรุปเราจะเสนอไปก่อน 2 เส้น

-มีใครเสนออีกไหมครับ

-เรื่องบ้านพักเกษตร เรียนเชิญท่านนายกครับ

นายกเทศมนตรี -บ้านพักเกษตรรออำเภอประสานมา ผมจะให้เจ้าหน้าที่สอบถามให้อีกที ครับ

ระเบียบวาระที่ 6 เรื่องอื่นๆ

ประธานสภาฯ -ขอเรียนเชิญผู้อำนวยการกองการศึกษา

ผอ.กองการศึกษา -เรียนท่านประธานสภา ท่านนายก คณะบริหาร สมาชิก หัวหน้าส่วน และผู้เข้าร่วมประชุมทุกท่าน ส่วนของค่าใช้จ่ายและยอดเงินบริจาคในพิธีบวงสรวงหอน้ำปู่แข้ ยอดบริจาคเป็นเงิน 64,227 บาท และมีค่าใช้จ่ายต่างๆ ค่าทำบายศรีกับค่าเครื่องบวงสรวงค่าแต่งหน้าทำผมนางรำเครื่องเสียง รวมค่าใช้จ่ายอื่นเป็นเงิน 24,227 บาท คงเหลือ 40,000 บาท นำเรียนเพื่อทราบ

นายกเทศมนตรีฯ -ขออนุญาตเพิ่มเติม ผู้อำนวยการกองการศึกษา มีค่าใช้จ่ายที่ต้องจ่ายให้ พ่อพรามหณ์ 2,000 บาท ค่าฟ้อนรำที่เป็นของเทศบาล และชุมชน และจ่ายค่าช่างทำจระเข้จำนวน 40,000 บาท นำเรียนเพื่อทราบครับ

ประธานสภาฯ -มีท่านใดจะเสนอเชิญครับ

สท.อาทิตย์ -เรียนท่านประธานสภา ท่านนายก คณะผู้บริหาร สมาชิกทุกท่าน ครับ หมู่ที่ 5 ได้ทำร่องน้ำ ตอนนี้บริเวณหน้าบ้าน ร้อยตรีหอมจันทร์ ทรุด เจ้าของบ้านให้ทุบและแกะปูนออก อยากให้ ผอ.กองช่างตรวจสอบเพื่อหาแนวทางแก้ไขครับ

ประธานสภาฯ -มีท่านใดจะเสนอเชิญครับ

สท.ธรรมรัตน์ -เรียนท่านประธานสภา ท่านนายกฯ คณะผู้บริหาร สมาชิกทุกท่านครับ ขอนำเรียนการถวายเทียนช่วงเข้าพรรษาที่บ้านหนองทุ่ม โดยปกติประเพณีเป็นของชาวบ้านหนองทุ่มทำกันเป็นภายในแต่ด้วยทางเจ้าคณะตำบลและผู้นำคือท่านวิฑูรย์ สังรวมใจ ผู้นำทั้ง 9 หมู่บ้านสมาชิกสภา คณะผู้บริหารได้เห็นความสำคัญจึงได้ร่วมกันให้มีการกำหนดการถวายเทียนช่วงเข้าพรรษา สลับปรับเปลี่ยนหมุนเวียนกัน เรียนให้ทราบถึงยอดบริจาค วัดวิเศษไชยยาราม 1,280 บาท วัดมณีนพาราม บ้านท่าไคร้ 1,810 บาท วัดป่าชัยมงคล

-๗-

2,000 บาท หมู่ที่ 2 7,000 บาท หมู่ที่ 1 และหมู่ที่ 3 ไม่มีข้อมูล ยอดรวมเป็นเงิน 25,040 บาท ค่ารถแห่ 3,500 บาท ค่าอาหาร 2,000 บาท ขอขอบคุณทุกท่าน

-พิธีบวงสรวงสิ่งศักดิ์สิทธ์โพนเเข้สำเร็จเสร็จสิ้นลุลวงไปได้ดี ขอนำเรียนเพียงเท่านี้ครับ

ประธานสภาฯ -มีท่านใดจะเสนอเชิญครับ

สท.ธรรมรัตน์ -ขอสอบถามความคืบหน้าการดำเนินการของรถ EMS ครับ

นายกเทศมนตรีฯ -เรียนท่านประธานสภา ท่านสมาชิกทุกท่าน ความคืบหน้าของรถ EMS ขณะนี้กำลังเตรียมข้อมูลเสนอต่อสภา คาดว่าอีกประมาณ 1 เดือน น่าจะแล้วเสร็จ

-การซ่อมฝายในช่วงนี้ไม่สามารถพิจารณาดำเนินการได้ถ้าพร้อมจะดำเนินการให้ครับ

-การซ่อมแซมเขื่อนกั้นดิน ตอนแรกจะเข้าดำเนินการเฉพาะส่วนที่ชำรุด แต่ช่วงนี้เกิดฝนตกเลยทำให้ชำรุดทั้งหมด ขณะนี้กำลังพูดคุยถึงแนวทางที่แก้ไขและได้แจ้งทางอำเภอทราบแล้ว

-การทำงบประมาณปี 66 และปี 67 อยากฝากสมาชิกรวมถึงกองช่างให้จัดเตรียมข้อมูลเสนอโครงการเพิ่มจัดทำงบประมาณต่อไป

-เรื่องที่ทำร่องระบายน้ำทรุดบริเวณบ้านร้อยตรีหอมจันทร์ ฉายถวิลย์ กระผมจะให้ทางกองช่างลงพื้นที่ตรวจสอบหาแนวทางแก้ไข และให้เตรียมข้อมูลในส่วนที่ยังไม่ได้ดำเนินการนำเข้าเทศบัญญัติให้ดำเนินการต่อไป

-เส้นถนนคอนกรีตที่สถานีตำรวจทางคณะผู้บริหารจะประสานอีกครั้งหนึ่ง

-พลังงานแสงอาทิตย์สูบน้ำโซนหนองทุ่มคาดว่าไม่น่ามีปัญหา เพราะทางเทศบาลได้นำส่งหนังสือที่เขตขอนแก่นเอง อีก 1 สัปดาห์ถ้าไม่มีความคืบหน้าจะประสานอีกครั้งหนึ่ง

-ในช่วงนี้การซ่อมแซมต่างๆทางเทศบาลจะเข้าดำเนินการโดยเจ้าหน้าที่เองเพราะไม่สามารถก่อสร้าง รับเหมา ซ่อมแซมได้ เพราะช่วงนี้เป็นฤดูฝนการดำเนินการอาจไม่คุ้มกับงบประมาณที่จ่ายไป

ประธานสภาฯ -มีท่านใดจะเสนอเชิญครับ

รองนายกเทศมนตรีฯ -เรียนท่านประธานสภา ท่านนายกฯ ท่านสมาชิกทุกท่านครับ

 ขอนำเรียนโครงการก่อสร้าง โครงการแรกเป็นโครงการก่อสร้างร่องระบายน้ำหนองทุ่มเสร็จเรียบร้อยแล้ว เส้นที่สองซอยข้างวัดเสร็จเรียบร้อยแล้วเช่นกัน แต่ในส่วนที่กำลังจะทำทางผู้รับจ้างได้ลงทรายแล้ว

 -โครงการปรับปรุงศูนย์พัฒนาเด็กเล็กโซนหนองทุ่มผู้รับเหมาได้เข้าดำเนินการแล้ว

 -วันที่ 11 จะมีกิจกรรมพัฒนาจิตอาสาโซนหนองทุ่มหากท่านสมาชิกจะร่วมกิจกรรมก็ขอเรียนเชิญครับ

-๘-

ประธานสภาฯ -มีท่านใดจะเสนอเชิญครับ

สท.ธีระ -เรียนท่านประธานสภา ท่านนายก ท่านสมาชิกทุกท่าน ครับ ขอเพิ่มที่ท่านรองนายกที่ได้นำเรียน ศูนย์พัฒนาเด็กเล็กได้ดำเนินการก่อสร้างซึ่งผมได้เข้าดูผู้รับจ้างดำเนินการ ผู้รับจ้างได้ทุบพื้นเดิมออก เทพื้นใหม่พร้อมปู่กระเบื้อง เนื่องจากพื้นเดิมทรุด

-เรียนสอบถามนายกเรื่องงบประมาณที่จะดำเนินการก่อสร้างจากเงินอุดหนุนเฉพาะกิจจะดำเนินการเมื่อไหร่เพราะสมาชิกจะใด้ลงพื้นที่พูดคุยกับเจ้าของพื้นที่พร้อมทำความเข้าใจ -ได้รับเรื่องร้องเรียนจากประชาชนชาวบึงวิชัยถนนจากหมู่บ้านที่จะออกไปทางโรงแป้งไฟฟ้าส่องสว่างน้อยไปอยากได้ไฟฟ้าส่องสว่างเพิ่ม และขอให้อปพร.ที่ปฏิบัติหน้าที่บริเวณเส้นทางดังกล่าวประชาชนอยากให้อยู่ปฏิบัติหน้าที่ดึกกว่าปกติ ครับ

ประธานสภาฯ -มีท่านใดจะเสนอเชิญครับ

สท.ธรรมรัตน์ -เรียนท่านประธานสภา ท่านนายกฯ คณะผู้บริหาร สมาชิกสภาทุกท่านครับ ขอขอบคุณท่านรองประสิทธิ์ อิ่มแมน รองนายกเทศมนตรี ที่ได้ติดตามโครงการต่างๆ และนำเรียนที่ประชุมขอบคุณครับ

สท.อาทิตย์ -เรียนท่านประธานสภา ท่านนายกฯ คณะผู้บริหาร สมาชิกสภาทุกท่านครับ มีเรื่องจะเสนอต่อสภาให้รับทราบมีประชาชน นายประทาน ญาณผาด อดีตผู้ใหญ่บ้าน ประสานกระผมให้สำรวจถนนคอนกรีตหน้าบ้านชำรุด อยากให้ ผอ.กองช่างสำรวจและดำเนินการซ่อมแซม

 -ต้นไม้ดอนตาปู่โค่นล้มทับกำแพงดอนตาปู่ชำรุดยาว 2 ห้อง เกิดความเสียหาย และมีต้นไม้โค่นทับห่อปู่ตา ยังไม่มีการตัด ขอให้เทศบาลเข้าดำเนินการด้วย ครับ

ประธานสภาฯ -มีท่านใดจะเสนอเชิญครับ

ผู้อำนวยการกองคลัง -เรียนท่านประธานสภา ท่านนายกฯ คณะผู้บริหาร สมาชิกทุกท่าน ในส่วนของรถกู้ชีพ ท่านนายกได้นำเรียนที่ประชุมแล้ว ขอเพิ่มเติมในรายละเอียดการประกวดราคา E-Biddings ทางเทศบาลตั้งงบไว้ 1,120,000 บาท ผู้ชนะประกวดราคาที่ 1,177,000 บาท กองทุนฯจะได้สมทบจากเทศบาล 1,070,000บาท เป็นยอดที่เทศบาลกู้กับกองทุนฯ ที่ทางเทศบาลจะต้องสมทบเงินประมาณ 47,000 บาทขณะนี้เจ้าหน้าที่ได้ทำหนังสือเสนอไปแล้ว ค่ะ

ประธานสภาฯ -มีท่านใดจะเสนอเชิญครับ

ผู้อำนวยการกองช่าง -กองช่างขอรายงานเรื่องร้องเรียน ร้องทุกข์ แต่โครงการที่อยู่รอดำเนินการซึ่งเอกสารได้นำเรียนต่อสมาชิกทุกท่านแล้วและขอรายงานเพิ่มเติมซึ่งขณะนี้เรื่องร้องทุกข์ของเทศบาล

-๙-

ได้รับเยอะกองช่างดำเนินการโดยลำดับความสำคัญเพื่อออกแก้ปัญหาให้กับพี่น้องประชาชนอย่างเด็มที่และทั่วถึง

-โครงการที่ทางเทศบาลได้รับเงินอุดหนุน คือโครงการประปาบ้านท่าไคร้ขณะนี้อยู่ระหว่างการดำเนินการราคากลางในระบบ อาจต้องใช้เวลาพอสมควรเพราะต้องเข้าระบบเพราะมีผู้ใช้ระบบหลายหน่วยงาน

-เรื่องร้องทุกข์ การขอความอนุเคราะห์จัดชื้อท่อ เรื่องกำแพงชำรุด ถนนชำรุด งบประมาณในส่วนของกองช่างที่จะต้องจัดซื้อวัสดุ มีน้อย ขณะนี้กระผมให้ทางเจ้าหน้าที่ที่รับผิดชอบดูงบประมาณในส่วนต่างๆเพื่อโอนเพิ่ม เพื่อแก้ไขปัญหาให้กับประชาชน ครับ

ประธานสภาฯ -มีท่านใดจะเสนอเชิญครับ

สท.อาทิตย์ -แจ้งถนนเส้นเชื่อมระหว่างโรงสีชุมชนไปบ้านลาด ชำรุด ครับ

ประธานสภาฯ -มีท่านใดจะเสนอเชิญครับ

สท.สุเนตร -เรียนท่านประธานสภา ท่านนายกฯ คณะผู้บริหาร สมาชิกสภาทุกท่านครับ สอบถามกรณีหากเทศบาลได้รับรถ EMS คันใหม่แล้ว คันเก่าขอเอาไปประจำที่บ้านหนองทุ่มได้ไหมครับ

นายกเทศมนตรีฯ -รถ EMS ใช้ประจำที่สำนักงานหากมีเหตุผู้ปฏิบัติงานพร้อมจะออกปฏิบัติได้ตลอดเวลา

-เรื่องถนนที่สมาชิกเสนอเข้ามาให้ผู้อำนวยการกองช่างสำรวจที่จะดำเนินการซ่อมแซมส่วนดอนปู่ตาให้กองช่างเข้าดำเนินการ หากงบประมาณมีไม่เพียงพอ ให้โอนเงินจาก โครงการที่ไม่ได้ดำเนินการ เพื่อดูแลพี่น้องประชาชน ต่อไป

ประธานสภาฯ -มีท่านใดจะเสนอเชิญครับ

รองประธานสภาฯ -เรียนท่านประธานสภา ท่านนายกฯ คณะผู้บริหาร สมาชิกทุกท่านครับ ตามที่ท่านธรรมรัตน์ เรืองสมบัติ สมาชิกสภาเขต ๑ ได้เรียนแจ้งที่ประชุมสภาว่าสภาเราได้ห่างเหินจากการประชุม ขอเรียนท่านประธานสภาว่าสมาชิกทุกท่านได้ลงพื้นที่ทำงานตลอด เพื่อดูแลพี่น้องประชาชน และขอขอบคุณคณะผู้บริหารที่ได้ดำเนินการตามข้อร้องเรียนต่างๆโดยไม่เลือกปฏิบัติและขอขอบคุณคณะผู้บริหารในเรื่องการดำเนินการเกี่ยวกับพลังงานแสงอาทิตย์ โซนบ้านหนองทุ่ม ขอบคุณครับ

ประธานสภาฯ -ขอแจ้งเรื่อง วัดมณีนพาราม ถวายเทียนเข้าพรรษาทอดผ้าป่าสามัคคี ในวันที่ 5 สิงหาคม พ.ศ.2565 และวันที่ 3 กันยายน พ.ศ.2565 วัดวิเศษไชยาราม วันที่ 18 กันยายน พ.ศ.2565 เวลา 13.00 น. วัดป่าชัยมงคลและขอขอบคุณคณะผู้บริหาร สมาชิก หัวหน้าส่วนทุกท่านที่ได้ร่วมกิจกรรมของเทศบาลและหากสมาชิกท่านใดติดภารกิจไม่ได้ร่วมกิจกรรมขอให้แจ้งด้วยครับ

-๑๐-

นายกเทศมนตรี -ขอขอบคุณสมาชิกทุกท่านหัวหน้าส่วน หากมีโครงการ หรือการซ่อมแซมถนนเส้นไหนก็ขอให้ส่งเรื่องเข้ามาทางผู้บริหารมอบหมายส่วนที่เกี่ยวข้องดำเนินการครับ

ประธานสภาฯ -ขอฝากสมาชิกทุกท่านหากเทศบาลมีกิจกรรมขอให้สมาชิกทุกท่านให้ความร่วมมือหากมีภารกิจที่สำคัญไม่สามารถมาร่วมขอให้แจ้งให้ทราบด้วย

-ในระเบียบวาระเรื่องอื่นๆมีท่านใดเสนอหรือสอบถามอีกหรือไม่ ถ้าไม่มีก็ขอบคุณท่านสมาชิกผู้ทรงเกียรติทุกท่าน ขอบคุณท่านนายกฯ คณะผู้บริหาร หัวหน้าส่วนราชการและเจ้าหน้าที่ทุกท่านที่เข้าร่วมประชุม สำหรับวันนี้กระผมขอปิดการประชุม ครับ

ปิดการประชุม 1๑.๒๕ น.

(ลงชื่อ) วรรณชัย สมมิตร ผู้จดบันทึกรายงานการประชุม

 (นายวรรณชัย สมมิตร)

 เลขานุการสภาเทศบาลตำบลบึงวิชัย

คณะกรรมการตรวจรายงานการประชุมฯได้ตรวจรายงานการประชุมสภาเทศบาลตำบลบึงวิชัย สมัยสามัญ

 สมัยที่ ๓ ประจำปี พ.ศ.๒๕๖๕ ครั้งที่ ๑ เมื่อวันที่ ๑ สิงหาคม ๒๕๖๕ เรียบร้อยแล้ว จึงลงรายมือชื่อไว้เป็นหลักฐาน

(ลงชื่อ) ธีระ อิ่มแมน ประธานกรรมการตรวจรายงานฯ

 (นายธีระ อิ่มแมน)

 สมาชิกสภาเทศบาลตำบลบึงวิชัย

(ลงชื่อ อาทิตย์ สังรวมใจ กรรมการ

 (นายอาทิตย์ สังรวมใจ)

 สมาชิกสภาเทศบาลตำบลบึงวิชัย

-๑๑-

(ลงชื่อ) ธรรมรัตน์ เรืองสมบัติ กรรมการและเลขานุการ

 (นายธรรมรัตน์ เรืองสมบัติ)

 สมาชิกสภาเทศบาลตำบลบึงวิชัย

สภาเทศบาลตำบลบึงวิชัย มีมติเห็นชอบรับรองรายงานการประชุมสภาเทศบาลตำบลบึงวิชัย สมัยสามัญ สมัยที่ ๓ ประจำปี พ.ศ. ๒๕๖๕ ครั้งที่ ๑ เมื่อวันที่ ๑ สิงหาคม พ.ศ. ๒๕๖๕ โดยไม่มีการแก้ไขรายงานการประชุม ในคราวประชุมสภาเทศบาลตำบลบึงวิชัย สมัยสามัญ สมัยที่ ๓ ครั้งที่ ๒ เมื่อวันที่ ๑๕ สิงหาคม ๒๕๖๕

(ลงชื่อ) ถวัลย์ ภูมิสุทธิ์

 (นายถวัลย์ ภูมิสุทธิ์)

 ประธานสภาเทศบาลตำบลบึงวิชัย